ભારતે આજે કુલ આઠ પદક પોતાના ફાળે નોંધાવ્યા છે. મનજીત અને જ્હોનસન ઉપરાંત ભારતને તીરંદાજીમાં બે સિલ્વર મેડલ મળ્યાં છે. આ ઉપરાંત પિંકી બલહારાએ કુરાશમાં મહિલાઓની 52 કિલો વર્ગમાં સિલ્વર મેડલ મેળવ્યો છે. ભારતની જ માલાપ્રભા જાધવે બ્રોન્ઝ મેડલ જીત્યો હતો. આ પહેલા સવારે પીવી સિંધુએ બેડમિન્ટનમાં સિલ્વર મેડલ જીતીને ઈતિહાસ રચ્યો હતો. બેડમિન્ટનમાં સિલ્વર મેડલ જીતનારી તે ભારતની પહેલી ખેલાડી બની હતી.